
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1872 

4 Σεπτεμβρίου 2015 


ΑΠΟΦΑΣΕΙ Σ 

Αρίθμ.Φ.821/136077/Η2 

Καθορισμός κριτηρίων κατάταξης στον Ενιαίο Πίνακα 
Εκπαιδευτικών Μειονοτικού Προγράμματος Μειονο¬ 
τικών Σχολείων Πρωτοβάθμιας Εκπαίδευσης Θράκης 
της παρ. 5 του άρθρου 7Α του Ν.3848/2010 (Φ.Ε.Κ. 71Α).. 

Η ΥΠΟΥΡΓΟΣ 

ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7Α του Ν. 3848/2010 (Φ.Ε.Κ. 
71 Α'), όπως προστέθηκε με το άρθρο 67 του Ν.4310/2014 
(Φ.Ε.Κ. 258 Α'). 

2. Την με αρ. πρωτ. 42/18-8-2015 εισήγηση του Ι.Ε.Π. 

3. Το με αρ. Π.Δ. 65/2015 (Φ.Ε.Κ. 106 Α') «Διορισμός της 
Υπουργού Αγγελικής- Ευφροσύνης Κιάου- Δημάκου». 

4. Η παρούσα απόφαση δεν προκαλεί δαπάνη για τον 
κρατικό προϋπολογισμό. 

5. Την ανάγκη άμεσης στελέχωσης των Μειονοτικών 
Σχολείων, αποφασίζουμε: 

Άρθρο 1 

Δικαίωμα εγγραφής 

1. Μέχρι τη διενέργεια του πρώτου διαγωνισμού για τη 
σύνταξη του πίνακα επιτυχόντων για την κάλυψη των 
κενών οργανικών θέσεων εκπαιδευτικού προσωπικού 
και των λειτουργικών αναγκών του μειονοτικού προ¬ 
γράμματος των μειονοτικών σχολείων πρωτοβάθμιας 
εκπαίδευσης διορίζονται ή προσλαμβάνονται εκπαιδευ¬ 
τικοί από τον Ενιαίο Πίνακα Εκπαιδευτικών Μειονοτικού 
Προγράμματος Μειονοτικών Σχολείων κατά τη σειρά 
κατάταξής τους σε αυτόν. 

2. Στον Ενιαίο Πίνακα Εκπαιδευτικών Μειονοτικού Προ¬ 
γράμματος Μειονοτικών Σχολείων εγγράφονται όσοι 
έχουν δικαίωμα εγγραφής στον κλάδο ΠΕ73. 

Άρθρο 2 

Κριτήρια κατάταξης στον Ενιαίο Πίνακα 
Εκπαιδευτικών Μειονοτικού Προγράμματος 
Μειονοτικών Σχολείων 

1. Καταρτίζονται δύο πίνακες: ο Πίνακας Α' για υπο¬ 
ψηφίους με προϋπηρεσία στο μειονοτικό πρόγραμμα 
μειονοτικών σχολείων και ο Πίνακας Β' για υποψηφίους 
με μηδενική προϋπηρεσία στο μειονοτικό πρόγραμμα. 


Οι υποψήφιοι του Πίνακα Α' προηγούνται των υποψη¬ 
φίων του Πίνακα Β'. 

2. Στον Πίνακα Α' η προϋπηρεσία λογίζεται μέχρι τις 
30-06-2015, η οποία ανανεώνεται με τη λήξη κάθε διδα¬ 
κτικού έτους. Ως προϋπηρεσία προσμετράται η προϋπη¬ 
ρεσία στο μειονοτικό πρόγραμμα μειονοτικών σχολείων. 

3. Οι υποψήφιοι στον πίνακα Α', με την επιφύλαξη του 
άρθρου 3 της παρούσης, κατατάσσονται κατά σειρά που 
εξαρτάται από το σύνολο μορίων, ως εξής: α. ένα (01) 
μόριο για κάθε μήνα προϋπηρεσίας β. δύο μόρια (02) 
για κάθε μήνα προϋπηρεσίας σε δυσπρόσιτα σχολεία 
Οι ημέρες της προϋπηρεσίας υπολογίζονται αναλογικά. 

Οι απόφοιτοι της Ειδικής Παιδαγωγικής Ακαδημίας 
Θεσσαλονίκης (Ε.Π.Α.Θ.) που είναι κάτοχοι του πτυχίου 
εξομοίωσης με τους πτυχιούχους Παιδαγωγικών Τμημά¬ 
των Δημοτικής Εκπαίδευσης μοριοδοτούνται επιπλέον 
με επτά (7) μόρια. 

4. Σε περίπτωση ισοβαθμίας στον Πίνακα Α' λαμβά- 
νονται υπόψη κατά σειρά τα εξής: 

α) το εξάμηνο κτήσης του πτυχίου με βάση το οποίο 
εντάσσονται στον κλάδο ΠΕ73 (ί: 01 Ιανουάριου - 30 
Ιουνίου, ϋ: 01 Ιουλίου - 31 Δεκεμβρίου) με προτεραιότητα 
στο παλαιότερο 
β) η βαθμολογία (υψηλότερη) 
γ) η ημερομηνία κτήσης του πτυχίου, με προτεραιό¬ 
τητα στην παλαιότερη. 

5. Στον Πίνακα Β' με μηδενική προϋπηρεσία εντάσ¬ 
σονται κατά σειρά προτεραιότητας, με την επιφύλαξη 
του άρθρου 3 της παρούσης: 

α) απόφοιτοι της Ειδικής Παιδαγωγικής Ακαδημίας 
Θεσσαλονίκης (Ε.Π.Α.Θ.), όπου προηγούνται οι κάτοχοι 
πτυχίου εξομοίωσης με τους πτυχιούχους Παιδαγωγι¬ 
κών τμημάτων Δημοτικής Εκπαίδευσης. 

Σε περίπτωση ισοβαθμίας λαμβάνονται υπόψη κατά 
σειρά τα εξής: 

ί) η ημερομηνία κτήσης πτυχίου Ε.Π.Α.Θ. με προτεραι¬ 
ότητα στην παλαιότερη 
ϋ) ο βαθμός πτυχίου της Ε.Π.Α.Θ. (υψηλότερος) 

Σε περίπτωση περαιτέρω ισοβαθμίας λαμβάνονται 
υπόψη για τους κατόχους εξομοίωσης η ημερομηνία 
κτήσης πτυχίου εξομοίωσης και τους μη κατόχους εξο¬ 
μοίωσης η ημερομηνία γέννησης. 

β) οι απόφοιτοι του Παιδαγωγικού Τμήματος Δημο¬ 
τικής Εκπαίδευσης του Αριστοτέλειου Πανεπιστημίου 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Θεσσαλονίκης, μέλη της μουσουλμανικής μειονότητας 
της Θράκης, που έχουν εισαχθεί από το ακαδημαϊκό 
έτος 2011-2012 έως το ακαδημαϊκό έτος 2014-2015 και 
εφόσον κατά τη διάρκεια των σπουδών τους έχουν αξι¬ 
ολογηθεί επιτυχώς σε επτά (07) τουλάχιστον διδακτικά 
αντικείμενα - μαθήματα που εμπίπτουν στις ακόλουθες 
γνωστικές περιοχές «Τουρκική γλώσσα και η Διδακτική 
της», «Μειονοτική Εκπαίδευση» και «Θέματα πολυγλωσ¬ 
σίας και πολυπολιτισμικότητας». 

βΐ) Για το σχολικό έτος 2015-2016 λαμβάνονται υπόψη 
κατά σειρά τα εξής: 
ί. ο βαθμός πτυχίου (υψηλότερος) 
ϋ. η ημερομηνία κτήσης του πτυχίου με προτεραιότητα 
στην παλαιότερη 
μι. η ημερομηνία γέννησης 

β2) Από το σχολικό έτος 2016-2017 και εφεξής λαμβά- 
νονται υπόψη κατά σειρά τα εξής: 

ί. η ημερομηνία κτήσης του πτυχίου με προτεραιότητα 
στην παλαιότερη 

ϋ. ο βαθμός του πτυχίου (υψηλότερος) 
μι. η ημερομηνία γέννησης 

γ) οι απόφοιτοι των Παιδαγωγικών Τμημάτων Δημο¬ 
τικής Εκπαίδευσης που είναι μέλη της μουσουλμανικής 
μειονότητας και διαθέτουν Δίπλωμα Μετεκπαίδευσης 
από το Διδασκαλείο Εκπαιδευτικών Μειονοτικού Προ¬ 
γράμματος (Δ.Ε.Μ.Π.) του Π.Τ.Δ.Ε. του Δ.Π.Θ. 

γΐ) Από το σχολικό έτος 2016-2017 λαμβάνονται υπόψη 
κατά σειρά τα εξής: 
ί. ο βαθμός πτυχίου (υψηλότερος) 
ϋ. η ημερομηνία κτήσης του Διπλώματος Μετεκπαί¬ 
δευσης με προτεραιότητα στην παλαιότερη 
μι. η ημερομηνία γέννησης 


γ2) Από το σχολικό έτος 2017-2018 και εφεξής λαμβά- 
νονται υπόψη κατά σειρά τα εξής: 

ί. η ημερομηνία κτήσης του Διπλώματος Μετεκπαίδευ¬ 
σης με προτεραιότητα στην παλαιότερη 
ϋ. ο βαθμός πτυχίου (υψηλότερος) 
ιϋ. η ημερομηνία γέννησης. 

Αρθρο 3 

Ειδικές κατηγορίες 

1. Στον Πίνακα Α' και στον Πίνακα Β' ανά υποκατη¬ 
γορία της παρ. 5 του άρθρου 2 της παρούσης προτάσ¬ 
σονται κατά σειρά: 

α) οι πολύτεκνοι εξ’ ιδίας οικογένειας και οι εκπαιδευ¬ 
τικοί, που τυγχάνουν γονείς δύο (2) αναπήρων τέκνων, 
με ποσοστό αναπηρίας 67% 
β) οι πάσχοντες από ομόζυγη μεσογειακή αναιμία ή 
δρεπανο-μικροδρεπανοκυτταρική αναιμία και 
γ) οι πάσχοντες από σκλήρυνση κατά πλάκας. 
Σημειώνεται ότι οι ανωτέρω εκπαιδευτικοί εντάσσο¬ 
νται και προτάσσονται είτε στον πίνακα με μόρια (προ¬ 
ϋπηρεσίας) είτε στον αντίστοιχο πίνακα χωρίς μόρια, 
κατά περίπτωση. 

2. Υποψήφιοι που δεν έχουν εκπληρώσει τις στρατι¬ 
ωτικές τους υποχρεώσεις εγγράφονται στο τέλος του 
πίνακα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 2 Σεπτεμβρίου 2015 

Η ΥΠΟΥΡΓΟΣ 

ΑΓΓΕΛΙΚΗ-ΕΥΦΡΟΣΥΝΗ ΚΙΑΟΥ-ΔΗΜΑΚΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

